Formaður Sambands íslenskra sveitarfélaga segir að skipan kjörstjórna víða um land sé í algjöru uppnámi út af nýjum hæfisreglum kjörstjórnarmanna. Mistök hafi verið gerð þegar kosningalögum var breytt.
Formaður Sambands íslenskra sveitarfélaga segir að nýjar hæfisreglur kjörstjórnarmanna hafi sett kosningaundirbúning í mörgum sveitarfélögum í algjört uppnám. Hún telur að mistök hafi verið gerð þegar kosningalögum var breytt.
Ný kosningalög tóku gildi um áramótin og reynir í fyrsta skipti á þau í komandi sveitarstjórnarkosningum. Sérstakar breytingar voru gerðar á reglum um hæfi kjörstjórnarmanna. Áður gat fólk ekki tekið sæti í kjörstjórn ef foreldrar, börn, systkini eða maki voru í framboði. Nú á það sama við um afa, ömmur, systkini foreldra og maka þeirra. Einnig frændsystkini, tengdabörn, barnabörn og nánast öll önnur fjölskyldutengsl.
Aldís Hafsteinsdóttir formaður Sambands íslenskra sveitarfélaga segir að þetta hafi valdið miklum vandræðum og erfiðlega hafi gengið að manna kjörstjórnir.
Kjörstjórnir voru auðvitað löngu mannaðar. Flest sveitarfélög og öll sveitarfélög skipa kjörstjórnir í upphafi kjörtímabils um leið og þeir skipa í aðrar nefndir. En síðan hafa þessar breytingar á lögunum sett þessa skipan mjög víða í algjört uppnám. Hversu mikið uppnám þá? Það er ljóst víða þarf jafnvel meirihluti kjörstjórnar að víkja.
Það er á mörgum stöðum þar sem reynslumiklir og hæfir kjörstjórnarmenn geta ekki lengur verið í þeim störfum. Þannig að þetta er mjög bagalegt og það er í raun mjög alvarlegt að þetta skuli hafa gerst með þessum hætti
En setur þetta kosningarnar sjálfar í uppnám? Nei ég held nú ekki. En það verður miklu snúnara fyrir þá
sem eftir sitja í kjörstjórnum tala nú ekki um ef að út úr því starfi eru að hverfa þeir sem hvað mesta reynslu hafa haft
Sums staðar, til dæmis á Akranesi , hefur öll yfirkjörstjórnin þurft víkja og líka nokkrir varamenn.
getur verið að þessi lagabreyting að það hafi hreinlega verið gerð mistök þegar þessi lög voru samþykkt? Já ég held að það sé ekki annað hægt en að orða það þannig. Það er gengið miklu lengra í þessari breytingu heldur en sveitarstjórnarlög almennt gera ráð fyrir. Það að gera einhvern vanhæfan til að taka þátt í allri vinnu kjörstjórnar af því að amma
hans situr neðarlega á lista einhvers staðar er náttúrulega ekki í anda neins þess sem við vinnum eftir hvað varðar hæfi opinberra fulltrúa
Ég held að það sé alveg ljóst að það verður að breyta þessum lögum en skaðinn er skeður hvað varðar komandi sveitarstjórnarkosningar. Þannig að núna þurfa kjörstjórnir að búa sig undir nýjan
og breyttan veruleika og nýir aðilar þurfa að taka sæti í kjörstjórnum núna. Þannig að þessar kosningar fara fram með þessum hætti en það er ljóst að þessum lögum verður að breyta

Formaður Sambands íslenskra sveitarfélaga segir að skipan kjörstjórna víða um land sé í algjöru uppnámi út af nýjum hæfisreglum kjörstjórnarmanna. Mistök hafi verið gerð þegar kosningalögum var breytt. 